মুহাম্মদ আবিদুল সিন্ধি
মুহাম্মদ আবিদুল সিন্ধি আনসারি (আরবি: محمد عابد السندي الأنصاري) ছিলেন উসমানীয় সাম্রাজ্যের মদিনা নগরীর একজন হানাফি আইনজ্ঞ (ফকিহ), হাদিস বিশারদ (মুহাদ্দিস), বিচারক (কাজী) এবং তৎকালীন উলামাদের একজন শায়খ। বংশপরম্পরায় তিনি আবু আইয়ুব আনসারির উত্তরসূরি। তিনি সুফিবাদের নকশবন্দি তরিকার একজন অনুসারী। তিনি যাবিদ শহরের কাজী হিসেবে নিযুক্ত ছিলেন। ১২৩২ হিজরি সনে তিনি মিশরের শাসক মুহাম্মদ আলি পাশা কর্তৃক মদিনার আলেমদের নেতা নিযুক্ত হয়েছিলেন। তাঁর দাদা মধ্যপ্রাচ্যে গমন করেন ও শায়খুল ইসলাম উপাধিতে ভূষিত ছিলেন।